**Csongrád Város Alpolgármesterétől**

Iktatószám: Önk/9-4/2024 **Tárgy:** Válasz képviselői interpellációra

Üi.: Forgó Róbert közterület-felügyelő

**Gyovai Zsolt**

6640 Csongrád

Rákóczi Ferenc utca 20.

Tisztelt Képviselő Úr!

Csongrád Városi Önkormányzat Képviselő-testületének 2024. február 15-ei ülésének a 6640 Csongrád, Rákóczi Ferenc utca 1/A. (LARODO Kft.) számú ingatlan előtti gondozatlan közterület ügyében előterjesztett interpellációjára az alábbiakban válaszolok.

Az ingatlan előtti közterület tisztán tartása ügyében a felszólítás részükre megtörtént, a telefonos megkeresést követően a tulajdonos ígéretet tett, a hulladékot összeszedik, a fák kinyúló ágainak nyesését elvégzik.

Kérem válaszom szíves elfogadását!

Csongrád, 2024. március 04.

 Tisztelettel:

 Gyovai Gáspár

 alpolgármester



**Csongrád Város Polgármesterétől**

Csongrád, Kossuth tér. 7.

Száma: Önk/63-1/2024. Tárgy: Interpellációs válasz

Üi: Németh Dóra

**Murányi László**

Csongrád

Dob utca 10.

Tisztelt Képviselő Úr!

A 2024. február 15-én megtartott Képviselő-testületi ülésen elhangzott interpellációjára az alábbi választ adom:

A Művelődési Központ és Városi Galéria (Szentháromság tér 8.) homlokzatán a Galéria bejárata mellett már található egy Csemegi Károlyt ábrázoló portédombormű és az ehhez kapcsolt pecséten az alábbi szöveg olvasható:

„*Ezen a helyen állott az a ház, amelyben az 1848-as szabadságharc őrnagya, neves jogművelő, a Magyar Jogászegylet megalapítója és első elnöke született.*

*Állította Csongrád Város 1982”.*

Kérem fenti válaszom elfogadását.

Csongrád, 2024. március 6.

Tisztelettel:

Bedő Tamás

polgármester

## **Csongrád Város Polgármesterétől**

## Csongrád Kossuth t. 7. sz.

Száma: Önk/ 67-1/2024

Ea: Bajomi-Huszka Anita

Tárgy: Interpellációs válasz Kis-Tisza utcai napelemes világítással kapcsolatban

**Laczkó Zsolt**

**Képviselő Úrnak**

6640 Csongrád

Zsinór utca 44.

**Tisztelt Képviselő Úr!**

A 2024. február 15-ei ülésen elmondott Kis-Tisza utcai napelemes világítással kapcsolatos interpellációra a következő választ adom:

Ezúton, tájékoztatom, hogy Csongrád Városi Önkormányzat felveszi a kapcsolatot az MVM DÉMÁSZ Áramhálózati Kft-vel, a közvilágítás EM keret terhére történő bővítésének lehetőségéről. Az MVM DÉMÁSZ Áramhálózati Kft-vel folytatott közvilágítás bővítés egyezéséről a későbbiekben tájékoztatjuk a Képviselő-testületet.

Kérem a tájékoztatásomban leírtak szíves elfogadását.

Csongrád, 2024. március 14.

 Bedő Tamás

 Polgármester

**Száma**: Önk/69-1/2024 **Tárgy**: Válasz képviselői interpellációra

**Üi.:** dr. Barcsi Judit

**Gyovai Zsolt**

6640 Csongrád,

Rákóczi Ferenc u. 20.

Tisztelt Képviselő Úr!

Csongrád Városi Önkormányzat Képviselő-testületének 2024. február 15-ei ülésén elhangzott interpellációira az alábbiakban válaszolok:

# 1. Az állattartás körében a közösségi együttélés alapvető szabályainak meghatározásáról szóló 28/2016.(V.27.) önkormányzati rendelet 3. §-a értelmében *„A tiszai védtöltés Attila utcai körforgalmától a Körös-toroki üdülőterület szennyvíztisztító teleppel szembeni feljárójáig terjedő, jelen rendelet 1. sz. mellékletét képező helyszínrajzon megjelölt szakaszán (csongrádi 0737 hrsz., 05 hrsz.) ebet kizárólag pórázon lehet vezetni.”* A helyi szabályozás bevezetését az indokolta, hogy a kedvtelésből tartott állatok tartásáról és forgalmazásáról szóló 41/2010. (II. 26.) Korm. rendelet 17. § (1) bekezdése értelmében *„belterület közterületén – kivéve az ebek futtatására kijelölt területet – ebet csak pórázon lehet vezetni”,* és a tiszai gát teljes szakasza, valamint az azt követő részek is külterületnek minősülnek. Mindez azt is jelenti, hogy külterületen pórázra vonatkozó tiltó előírás nincs. Nem mentesül az egyéni felelősség alól azonban az állattartó, ha ebe közterületen személynek, más kutyának, vagy más állatnak sérülést okoz. Amennyiben ilyen eset jut  a jegyző tudomására, arról írásban értesíti a sérülés keletkezésének helye szerint illetékes járási állat-egészségügyi hatóságot, amely az állattartóval szemben szankciót alkalmaz.

2. A **térfigyelő kamerák** vonatkozásában az Önkormányzatnak karbantartási szerződése áll fenn az Enerzol Kft.-vel (6640 Csongrád, Kisfaludy u. 9.). A rendőrség jelzései alapján a szükséges karbantartást a Kft. a szerződésben foglaltak szerint elvégzi. A rendőrség tájékoztatása alapján jelenleg 4 kamera áll javítás alatt. Kameráink száma: 52 db.

3. Csongrád Alpolgármestere a város útjain - kiemelt figyelemmel a Gróf Andrássy Gyula utcán – zajló **gyorshajtások** fokozottabb ellenőrzését kezdeményezte Csongrád Rendőrkapitánya előtt.

 Kérem válaszom szíves elfogadását.

Csongrád, 2024. március 14.

Tisztelettel:

Dr. Juhász László

jegyző